text: Сръбски депутат: Българският външен министър няма да ми казва какво да говоря – Бебешки мол
  Сръбски депутат: Българският външен министър няма да ми казва какво да говоря
  Дипломатическият скандал межуд България и Сърбия, избухнал след обвинения, че страната ни поддържа шпиони в западната съседка, се разгаря все повече. След рекацията на външния министър Екатерина Захариева, която заяви, че ще поиска обяснения по дипоматически път, депутатът Милован Дрецун отвърна, че български министър не може да му казва какво да говори. Обвиненията за участие на България дойдоха първо от него. С изказване се включи и военният министър Александър Вулин. "Българският министър на външните работи не може да дава уроци на един депутат от сръбския парламент. Тя няма да определя и какво ще говори един депутат", заяви Дрецун, цитиран от БГНЕС. Вулин пък каза, че България "умее да допуска друг да й избира приятелите й и враговете й. Като независима държава Сърбия сама решава за себе си и сама избира приятелите си". Шпионски скандал В мометна Сърбия се тресе от шпионски скандал, след като в интернет бе публикувано видео, на което се вижда как руски разузнавач дава пари на офицер от сръбската армия. За пускането на клипа в интернет съобщи българският журналист Христо Грозев, който е част от екипа на разследващия сайт Belingcat. Веднага след това Дрецун, който председател на парламентарната комисия за Косово и Метохия, обвини България, че провежда хибридни атаки в Сърбия. Скандалът с руския разузнавач избухна в навечерието на посещение на Владимир Путин в Сърбия. От Кремъл заявиха, че имат специални отношения с Белград и това няма да им повлияе. Сръбският президент Александър Вучич обаче заяви, че има операция на руското разузнаване, за която Путин не знае. Тя реагира на нещо друго Според Дрецун Захариева не е реагирала на казаното президента Вучич, че българският военен аташе се занимава с неразрешени дейности, а на неговото собствено изказване за хибридните атаки. "А той (Вучич б.р.) съобщи, че в близките дни ще имаме допълнителни данни за действията на разузнавателните служби от някои съседни държави на наша територия срещу интересите ни. Някои от съседните държави ще реагират много агресивно и нервно. На мен ми се струва, че нейното послание е следното: В този кръг от държави да не попадне и България", каза Дрецун. Той допълни, че въпросът бил колко членове на българските служби са замаскирани в състава на силите на ООН и НАТО в Косово. "Изглежда, че с моето изявление съм ударил в десятката и поради тази причина последва такава агресивна и нервна реакция. Тя е неприемлива и непремерена. Ние решаваме нашите въпроси по такъв начин, за да не може други да ни се месят отвън. Според мен обаче някои съседни държави се опитват да се намесят…Добрите отношения не се изграждат чрез признаването на лъжливата държава Косово или пък чрез отказа от изграждането на "Южен поток", заяви Дрецун. Според него скоро обществото ще научи повече информация за замаскиран разузнавателен център в Скопие, в който имало служители от България, Северна Македония и Хърватия. Агресивен проводник От "троянски кон" на Русия, Сърбия се превръща в агресивен проводник на руските интереси на Балканите, заяви пред БНР бившият зам.-министър на външните работи Милен Керемидчиев. Той обясни, че сътрудничеството между двете страни преминава от военно ниво в разузнаването и се задълбочава. "Сърбия винаги е поддържала политиката на Русия в региона и е разчитала на Русия за нейната борба за непризнаване на Косово. Така че не е тайна, че руските и сръбските разузнавателни служби са изключително близки и този видеозапис показва точно това – приятелските отношения в определени операции, които се извършват от сръбските служби, явно заложени от руските, в региона", заяви Керемидчиев.